Lietuvos Respublikos Vyriausybė

nutarimas

DĖL LIETUVOS RESPUBLIKOS VYRIAUSYBĖS 2003 M. LAPKRIČIO 12 D. NUTARIMO NR. 1407 „DĖL JURIDINIŲ ASMENŲ REGISTRO NUOSTATŲ PATVIRTINIMO“ PAKEITIMO

2022 m. birželio 22 d. Nr. 660

Vilnius

Lietuvos Respublikos Vyriausybė nutaria:

1.	Pakeisti Juridinių asmenų registro nuostatus, patvirtintus Lietuvos Respublikos Vyriausybės 2003 m. lapkričio 12 d. nutarimu Nr. 1407 „Dėl Juridinių asmenų registro nuostatų patvirtinimo“:

1.1.	Pakeisti 18.5 papunktį ir jį išdėstyti taip:

„18.5. juridinio asmens, duomenų ir Nuostatų 30 punkte nurodytų steigimo dokumentų kiekvieno įregistravimo Registre ir išregistravimo datos;“.

1.2.	Pakeisti 18.8.2 papunktį ir jį išdėstyti taip:

„18.8.2. duomenys apie prokūrą (prokūros rūšis, prokūros įregistravimo Įgaliojimų registre, galiojimo sustabdymo, galiojimo sustabdymo panaikinimo ir prokūros išregistravimo iš Įgaliojimų registro datos) ir prokuristą (-us);“.

1.3.	Pakeisti 30 punktą ir jį išdėstyti taip:

„30.	Registre registruojami juridinio asmens steigimo dokumentai Nuostatų ir Registro tvarkymo taisyklių nustatyta tvarka.“

1.4.	Pripažinti netekusiu galios IV skyriaus septintąjį skirsnį.

1.5.	Papildyti 228.8 papunkčiu:

„228.8. Įgaliojimų registro – prokūros rūšis, prokūros įregistravimo Įgaliojimų registre, galiojimo sustabdymo, galiojimo sustabdymo panaikinimo, prokūros išregistravimo iš Įgaliojimų registro datos, duomenys apie prokuristą (-us).“

2.	Nustatyti, kad šis nutarimas įsigalioja 2023 m. sausio 1 d.

Ministrė Pirmininkė	Ingrida Šimonytė

Teisingumo ministrė	Ewelina Dobrowolska